— Не, не быў я на кухценскіх дажынках, і размову вашых кабет пра каханне не падслухоўваў, — прызнаўся аўтар. – Усё гэта мае фантазіі. Але пераважная большасць твораў кнігі маюць пад сабой рэальную аснову. Хаця і зменены назвы вёсак, прозвішчы герояў, удумлівы чытач пазнае сітуацыі, што калісьці сапраўды мелі месца на уздзенскай зямлі. Наша жыццё шматграннае, яно пастаянна падказвае тэмы для новых твораў, і гэта не толькі адрасы перадавога вопыту, людзі з цікавымі лёсамі, але і камічныя сюжэты, проста смешныя гісторыі, падгледжаныя і літаратурна апрацаваныя.